“O‘ztransgaz”AK boshqaruv raisligiga yangi rahbar tayinlandi. Bu haqda kompaniya matbuot xizmati xabar berdi. Xabarga ko‘ra, “O‘ztransgaz” AK boshqaruv raisi bo‘lib ishlagan Mahmudov Shukurullo Nasimxonovich boshqa ishga o‘tganligi munosabati bilan “O‘ztransgaz” aksiyadorlik kompaniyasi boshqaruviga Shoismatov Ergash Rahmatullayevich yangi rais etib tayinlangan. Ergash Shoismatov Toshkent shahrida 1951 yilda tug‘ilgan bo‘lib, Toshkent politexnika instituti bitiruvchisi hisoblanadi. U avval “O‘zbekenergo” aksiyadorlik kompaniyasi raisi bo‘lib ham ishlagan.